stanford-oval/wikipedia huggingface dataset:
הסגר על רצועת עזה
המצב מהטלת הסגר והלאה > תנועת אנשים

מאז הוטל הסגר על הרצועה, מונעת ישראל תנועת אנשים לתוך הרצועה או אל מחוץ לה דרך מעברי הגבול עם ישראל. פלסטינים המתגוררים ברצועה אינם רשאים לצאת ממנה לשטח ישראל ובני משפחתם (כולל בני זוג, הורים או ילדים) אינם רשאים לבקרם, אלא במקרים המוגדרים בידי ישראל כהומניטריים וחריגים (לוויות, מחלות קשות, אירועי אבל וכדומה). בנוסף, ישראל מתירה יציאה מהרצועה דרך שטח ישראל לצורך טיפול רפואי מציל חיים.
כמו כן, אוסרת ישראל על פלסטינים המוגדרים על ידה כ"תושבי רצועת עזה" להימצא בשטחי הרשות הפלסטינית ביהודה ושומרון. הגדרה זו חלה גם על פלסטינים המתגוררים במשך שנים בגדה, אולם ברישומים הישראליים כתובתם רשומה עדיין ברצועה, עקב מדיניות ישראל שלא לעדכן את העתק מרשם האוכלוסין הפלסטיני שבידיה, מאז שנת 2000. כך, מונעת ישראל חזרת פלסטינים לביתם בגדה, לרבות דרך ירדן, אם כתובתם רשומה ברצועת עזה; ואף מגרשת לרצועה, באופן אקטיבי ויזום, פלסטינים המתגוררים ביהודה ושומרון, אם כתובתם רשומה ברצועה. כאמור, ישראל אינה מתירה עוד למי שגורש לרצועה לצאת ממנה.
בשל מדיניות זו, מכונה רצועת עזה בידי מבקרי המדיניות הישראלית "בית הכלא הגדול בעולם". בעוד שישראל הגמישה את מדיניות מעברי הסחורות בעקבות פרשת המשט לעזה, מדיניותה בנוגע לתנועת אנשים דרך המעברים בתחומי ישראל, וכן דרך הים והאוויר נותרה בעינה.
המצב מהטלת הסגר והלאה > תשתיות

עד יישום תוכנית ההתנתקות, הייתה הכלכלה הפלסטינית בשליטה ישראלית מלאה. ישראל לא פיתחה תשתיות עצמאיות לאוכלוסייה הפלסטינית ברצועה, ולכן כלכלת הפלסטינים ברצועה תלויה באופן בלעדי בכלכלה הישראלית. מאחר שליישום תוכנית ההתנתקות לא קדמה יצירת תשתית חלופית לזו הישראלית, נותרה האוכלוסייה הפלסטינית תלויה באספקה חיצונית, למשל בתחום משק החשמל והדלק.
עם הטלת הסגר על הרצועה, צמצמה ישראל את אספקת הדלק והחשמל לרצועה, דבר אשר הקשה עוד יותר על החיים ברצועה, לאחר שמשבר בין החמאס לרשות הפלסטינית הוביל למשבר החשמל ברצועת עזה. ארגוני זכויות אדם טוענים, כי בעקבות הירידה באספקת הדלק והחשמל נפגעה תשתית הביוב והמים ברצועה, נפגעה פעולתם של בתי חולים, וברוב שטחי הרצועה מתרחשות הפסקות חשמל יזומות לפרקי זמן ארוכים במהלך היום והפסקת הסיוע הישראלי הקשתה מאוד על שרידת משבר החשמל.
המצב מהטלת הסגר והלאה > אזורים אסורים בתנועה

בשל העימות עם החמאס, הכריזה ישראל על סביבת גדר המערכת סביב רצועת עזה כאזור האסור לתנועת פלסטינים, וכל תנועה או נוכחות בהם עשויה להביא לירי מצד ישראל, עקב פעילות חבלנית שבוצעה בעבר. במאי 2009 הפיץ צה"ל כרוזים שבהם הזהיר שלא להיכנס לאזורים שבמרחק עד 300 מטר מהגדר. דו"ח של משרד האו"ם לתיאום עניינים הומניטריים העריך שבפועל בתקופה שבין נובמבר 2008 (עם קריסת הפסקת האש) ועד אוגוסט 2010 ההגבלות נאכפו באופן לא עקבי עד לטווח של 1,000 - 1,500 מטר מהגדר המהווים כ-17% משטחה של רצועת עזה. לאחר הפסקת האש שלאחר מבצע "עמוד ענן" בנובמבר 2012 פרסם המתפ"ש (מתאם פעולות הממשלה בשטחים) שהשטח האסור בכניסה צומצם ל-100 מטר אך דובר צה"ל מסר לארגון "גישה" כי השטח האסור הוא 300 מטר.
באופן דומה, אוסרת ישראל על שיט מעבר למרחק מסוים מהחוף, בכך נפגע ענף הדיג של הרצועה, שכן הדיג מותר רק במים הרדודים יחסית, בהם אין הרבה דגה. מרחב הדייג המותר משתנה לפרקים, כחלק ממדיניות ישראל כלפי עזה ויחסיה עם שלטון החמאס. באפריל 2015 השיב צה"ל לפלסטינים 15 סירות דיג שהחרים לאחר שחרגו מתחום עשרת הקילומטרים המותרים.
המצב מהטלת הסגר והלאה > צעדת השיבה הגדולה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
המצב מהטלת הסגר והלאה > לאחר מבצע צוק איתן

לאחר מבצע צוק איתן הופיעו דיווחים בתקשורת הישראלית על שינויים צפויים במדיניות הסגר: דווח על הסרת האיסור על העברת סחורות מעזה לגדה, איסור שהיה בתוקף מ-2007. עם זאת, טרם הותר להעביר במשאיות סחורה תוצרת רצועת עזה ליהודה ושומרון. באוקטובר 2014, לראשונה אחרי 7 שנים, התירה ישראל ל-500 עזתים (מעל גיל 60) להגיע לתפילות במסגד אל-אקצא.
יוזמות לפתרון

אישים וגופים שונים, הציעו לישראל לפתור את הסתירה בין הסכנה הביטחונית למצוקה ההומניטרית, או בין שני אינטרסים ישראליים מנוגדים: מחד, רצונה של ישראל להשתחרר מכל אחריות או זיקה לרצועת עזה, ומאידך הסכנה הביטחונית המכריחה את ישראל לשמור על שליטה חיצונית הרמטית על גבולות הרצועה. הצעות שונות שהועלו, מתמקדות ביוזמות תעבורה ספציפיות, דוגמת שדה תעופה או נמל ים מבוקר ביטחונית בידי ישראל.
בין אלה נתפרסמה תוכנית ״האי-פרדות״ של השר ישראל כץ, שנועדה לאפשר היפרדות מהאחריות על חייהם האזרחיים של תושבי עזה, תוך הקמת אי בינלאומי ובו נמל ימי ומתקני התפלת מים וייצור חשמל, שיחוברו לעזה באמצעות גשר, שיתן לעזה מוצא לעולם, ויספק לתושבי עזה שירותים אזרחיים במקום מישראל, וכל זאת תוך שמירה קפדנית של הביטחון בים והבידוק בנמל בידי ישראל. בכך תשתחרר ישראל מהאחריות למצבה האזרחי של עזה.
יוזמה ישראלית היא של שר הביטחון אביגדור ליברמן לפיה יוקם בקפריסין רציף מיוחד עבור סחורות הנשלחות לעזה, האמורות לעבור בדיקה מצד גורמים ישראליים אשר יוודאו כי לא מוברחים כלי נשק לחמאס. לאחר מכן, תועבר הסחורה לעזה במעבורת, מאחר שברצועה אין נמל גדול מספיק לעגינתן של ספינות מטען.
ניסיונות לפריצת הסגר > המשטים לעזה

בסוף מאי 2010 התקיים משט של כמה ספינות שיצאו מטורקיה לעבר עזה. מטרת המשט על פי דברי מארגניו הייתה הבאת ציוד הומניטרי לתושבי רצועת עזה. ב-31 במאי 2010 פשט חיל הים הישראלי על הספינות שהיו בדרכן לעזה. במהלך ההשתלטות על אחת האוניות התרחש עימות אלים במסגרתו נהרגו תשעה מנוסעי האוניה. כמעט כל ההרוגים על הספינה, היו חברים בארגונים אסלאמיים קיצונים בטורקיה, וכמחציתם אף הכריזו על תקוותם למות כשאהידים. מספר חיילים נפצעו ועשרות נוסעים. בסיום הפעולה נעצרו הספינות ונגררו לנמל אשדוד. בשל הפעולה ספגה ישראל גינויים ממדינות רבות ובמועצת הביטחון של האו"ם. באוקטובר 2012 השתלטו לוחמי השייטת על הספינה הפינית "אסטל" שהייתה בדרכה לרצועת עזה.
בסוף יוני 2015 יצא משט נוסף לכיוון רצועת עזה, אך לא הגיע ליעדו.
טייאני ריינדרס

טייאני ריינדרס (בהולנדית: Tijjani Martinus Jan Reijnders Lekatompessy; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מילאן מהסרייה א' ובנבחרת הולנד.
קריירת מועדונים

ריינדס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018.
ב-30 באוגוסט 2017 חתם ריינדרס בא.ז. אלקמאר מליגת העל ההולנדית. ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018.
ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה. בסך הכל ערך 8 הופעות ליגה במדי המועדון.
לאחר תקופת ההשאלה חזר ריינדרס לא.ז. אלקמאר. בסך הכל ערך 96 הופעות ליגה במדי המועדון, בהן הבקיע תשעה שערים.
ב-19 ביולי 2023 חתם ריינדרס על חוזה לחמש שנים במילאן מהסרייה א'. ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024.
קריירה בינלאומית

ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024.
נכלל בסגל נבחרת הולנד לטורניר יורו 2024.
חיים אישיים

אביו הוא כדורגלן העבר מרטין ריינדרס (אנ'), ואחיו הוא הכדורגלן אליאנו ריינדרס. אמו ממוצא אינדונזי.
הערות שוליים

↑  Official Statement: Tijjani Reijnders באתר הרשמי של מילאן, 19 ביולי 2023 (באנגלית)
↑  Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
↑  Sosok Angelina Lekatompessy, Ibu dari Pemain Timnas Indonesia & Belanda, Eliano & Tijjani Reijnders, TribunTrends.com (ב־)
↑  Ibunda Tijjani Reinjders asal Indonesia Jadi Sorotan Usai Pindahan ke AC Milan, OneFootball, ‏2024-10-04 (בספרדית)
| נבחרת הולנד – יורו 2024 |
| --- | --- | --- |
|  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן |  1 פרברוחן •  2 ואן דה ון •  3 דה ליכט •  4 ואן דייק •  5 אקה •  6 דה פריי •  7 ברחוויין •  8 ויינאלדם •  9 וחהורסט •  10 ממפיס •   11 חאקפו •  12 פרימפונג • 13 ביילו •  14 ריינדרס • 15 חירטרואידה • 16 וירמן • 17 בלינד • 18 מאלן • 19 סימונס • 20 מאטסן • 21 זירקזיי • 22 דומפריס • 23 פלקן • 24 חראפנברך • 25 ברובי • 26 סחאוטן • מאמן: קומאן | הולנד |
איתי גלו

| --- | --- |

איתי גלו, יולי 2019
 לידה:  26 באוגוסט 1985 (בן 39) רמת גן, ישראל 
 תקופת הפעילות:  מ-2005
 עיסוק:  תקליטן
 סוגה:  אלקטרו-האוס, פרוגרסיב האוס, Future Bass, Big Room House
 כלי נגינה:  פסנתר, קלידים
 חברת תקליטים:  Atisuto
 
איתי גלו (נולד ב-26 באוגוסט 1985) הוא תקליטן ומוזיקאי ישראלי הידוע בכינוי "די ג'יי גלו", והבעלים של חברת ההפקות והאירועים "אטיסוטו".
קריירה

בשנת 2015 ניגן בחתונתם של דוגמנית העל בר רפאלי ועדי עזרא, וב-2018 בחתונה של כדורגלן ברצלונה סרג'י רוברטו והדוגמנית הישראלית קורל סימנוביץ'. בשנת 2019 הוא ניגן בחתונתם של הדוגמנית הישראלית נטע אלחמיסטר והכדורגלן רמי גרשון.
גלו הפיק וניגן בפסטיבלים וקונצרטים שונים, בהם הופעה בשנת 2015, שבה חימם את הבקסטריט בויז, והופעה בשנת 2016 שבה חימם את סיה. ביולי 2019, ארגן סדרה של הופעות גדולות עם זמרים ישראלים מובילים בתל אביב לצידם הופיע, ובהם מוקי ועידו בי.
בשנת 2019 הופיע גלו באירוע של ארגון ידידי צה"ל בניו יורק, שם גויסו מעל 500 אלף דולר כדי לתמוך בתוכניות חינוכיות של חיילים צעירים נזקקים בצבא ההגנה לישראל. בספטמבר 2020, גלו התפרסם בעקבות הופעה במסיבה מול השלט של הוליווד המפורסם, שאורגנה על ידי השחקן המקצועי פייז בנקס (באנגלית: FaZe Banks)
בשנת 2019 נבחר גלו מתוך מאה תקליטנים כתקליטן הרשמי של אירוויזיון 2019 שהתקיים בתל אביב.
באפריל 2021 הוציא גלו בשיתוף פעולה עם עדן בן זקן את השיר "מועבט", שזכה למעל ל-24 מיליון השמעות. שיתוף הפעולה הגיע לאחר מספר שיתופי פעולה מצליחים של גלו עם אמנים מובילים כמו נועה קירל, רן דנקר ולירן דנינו.
במרץ 2022, גלו הפיק וכתב בשיתוף עם רון ביטון את השיר "פעמון" עבור הזמרת נועה קירל, השיר שזכה למעל מחצי מיליון צפיות בפחות מחמש שעות ול-5.5 מיליון צפיות תוך פרק זמן של 7 ימים בפלטפורמת יוטיוב, השיר "פעמון" הוצג לראשונה לפלטפורמת הטיקטוק בלבד לפני ששוחרר לרדיו ולפלטפורמות נוספות.
ביולי 2022 גלו ורון ביטון הפיקו יחד את השיר "עולה על שולחנות" עבור מארינה מקסימיליאן. באותו החודש גלו הופיע בפסטיבל טומרולנד שבבלגיה.
בשנת 2023 הוציא עם דנה אינטרנשיונל את "Big D*** Energy" שכתבה מאיה סימנטוב.
ב-3 במרץ 2024 גלו שיתף פעולה עם הזמרת עדן בן זקן והוציא גרסת כיסוי בסגנון דאנס לשיר הילדים הקלאסי "תמיד נשאר אני". את המילים והלחן של השיר המקורי כתבה דתיה בן דור, עם מילים נוספות שכתב של רון ביטון. ב-10 ביוני של אותה השנה נועה קירל הוציאה שיר חדש בשם "משקפיים", שיתוף פעולה עם גלו, איתו עבדה בעבר קירל על השיר "פעמון". קירל, רון ביטון ואיתי שמעוני כתבו את המילים והלחן, בעוד גלו הפיק את השיר.
בפברואר 2025 הוכרז כי גלו מארגן מופע מוזיקלי בשם Live X שיתקיים ב-15 במרץ 2025 וישלב מוזיקה אלקטרונית עם הופעות חיות בעיבודים מיוחדים. בין המשתתפים במופע יהיו נועה קירל, עדן גולן ומארינה מקסימיליאן.
דיסקוגרפיה

| שיר | שנה | מיקומי שיא> מדיה פורסט | מיקומי שיא> גלגלצ | מיקומי שיא> היטליסט | מיקומי שיא> העשירייה | אלבום |
| --- | --- | --- | --- | --- | --- | --- |
| "מועבט" (עם עדן בן זקן) | 2021 | 1 | 2 | — | — | מועבט |
| "פעמון" (עם נועה קירל) | 2022 | 1 | 2 | — | 1 | סינגל ללא אלבום |
| "עולה על שולחנות" (עם מארינה מקסימיליאן) | 2022 | — | — | 81 | — | סינגל ללא אלבום |
| "דרופ עם חצוצרה" (עם ליאור נרקיס ורון בי) | 2023 | — | — | — | — | 4 EVER |
| "אולסטאר וגופיות" (עם אנה זק) | 2023 | 3 | 2 | 5 | 3 | סינגל ללא אלבום |
| "Big D*** Energy" (עם דנה אינטרנשיונל) | 2023 | — | — | — | — | סינגל ללא אלבום |
| "החיים לפניי" (עם עדן חסון) | 2023 | — | — | 43 | — | סינגל ללא אלבום |
| "תמיד נשאר אני" (עם עדן בן זקן) | 2024 | — | — | — | — | סינגל ללא אלבום |
| "משקפיים" (עם נועה קירל) | 2024 | — | 8 | 44 | — | סינגל ללא אלבום |
הערות שוליים

↑  גיל משעלי, ‏מי יתקלט בחתונה של בר רפאלי ועדי עזרא?, באתר ‏מאקו‏, 9 באוגוסט 2015
↑  ערן סויסה, קורל סימנוביץ' נישאה לכוכב ברצלונה, באתר ישראל היום, 30 במאי 2018
↑  יפעת הללי אברהם, ‏קולולו: נטע אלחמיסטר ורמי גרשון נישאו, באתר ‏מאקו‏, 13 ביוני 2019
↑  מארינה מקסימיליאן ואליעד נחום יחממו את סיה בהופעתה בישראל, באתר וואלה, 7 באוגוסט 2016
↑  דפנה ארד, כוכבת הפופ סיה תופיע בקיץ בישראל, באתר הארץ, 23 בפברואר 2016
↑  Backstreet Boys bring the '90s back to Israel, Ynetnews, ‏2015-05-19 (באנגלית)
↑  https://www.eventer.co.il/events/mookilivepark, www.eventer.co.il
↑  Over 1,300 young professionals gather at FIDF NYC Gala, New York City, NY Patch, ‏2019-12-13 (באנגלית)
↑  FaZe Banks Throws Morning Hollywood Sign Party with Full DJ Set, TMZ (באנגלית)
↑  Time Out Israel Editors, Everything To Know About the 2019 Eurovision Village & EAT Festival, Time Out Israel (באנגלית אמריקאית)
↑  דור מאיר מועלם, ‏ומועבט בט בט בט בט בט, באתר ‏מאקו‏, 25 באפריל 2021
↑  נועה קירל - יהלומים - BLING BLING | Itay Galo Remix, נבדק ב-2021-04-29
↑  רן דנקר - בית משוגעים (Itay Galo Remix), נבדק ב-2021-04-29
↑  לירן דנינו - צמאה לאהבה רמיקס | Itay Galo Remix, נבדק ב-2021-04-29
↑  נועה קירל & איתי גלו - פעמון | Noa Kirel X Itay Galo - Paamon, נבדק ב-2022-03-22
↑  נועם כהן, ‏"גם שיר שיוצא בעברית וגם שיר שיוצא באנגלית מרגשים באותה מידה", באתר ‏מאקו‏, 15 במרץ 2022
↑  מארינה מקסימיליאן & איתי גלו - עולה על שולחנות, נבדק ב-2022-07-12
↑  איתי גלו יתקלט בטומורולנד 2022, באתר ‏מאקו‏, 1 ביוני 2022
↑  צפו: הקליפ החדש והפרובוקטיבי של דנה אינטרנשיונל | ישראל היום, באתר www.israelhayom.co.il, ‏2023-06-21
↑  גיל משעלי, ‏עדן בן זקן מחדשת את "אני תמיד נשאר אני" בגרסאת מועדונים עם איתי גלו, באתר ‏מאקו‏, 3 במרץ 2024
↑  גיל משעלי, ‏נועה קירל חוזרת בשיר חדש עם איתי גלו: "משקפיים", באתר ‏מאקו‏, 10 ביוני 2024
↑  במופע ענק: נועה קירל ועדן גולן משתפות פעולה, באתר ישראל היום, 10 בפברואר 2025
| --- | --- |
בקרת זהויות :  NLI: 987010206360905171  MusicBrainz: ddc2953c-f904-44e8-bc22-3a096759f629
לרוס

ערך זה עוסק באי בדרום הים האגאי. אם התכוונתם למשמעות אחרת, ראו .
| --- | --- |

 נתונים גאוגרפיים
 מיקום:  הים האגאי
 קואורדינטות:  37°9′0″N 26°51′0″E﻿ / ﻿37.15000°N 26.85000°E﻿ / 37.15000; 26.85000
 ארכיפלג:  האיים הדודקאנסיים
 שטח:  54.052 קילומטר רבוע
 נתונים מדיניים
 מדינה:  יוון 
 אזור זמן:  UTC+2
  (למפת יוון מוגדלת) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלרוס(למפת יוון רגילה) אתונה סלוניקי הרקליון פטרס לאריסה יואנינה קומוטיני מיטילנה פלופונסוס רודוס כרתים טורקיה אלבניה בולגריה מקדוניה הצפונית  הים האגאי הים היוני הים התיכוןלרוס
 האי לרוס במפת מחוז דרום הים האגאי
 
לֵ֫רוֹס (ביוונית - Λέρος; באיטלקית - Lèro) הוא אי בקבוצת האיים הדודקאנסיים המהווים חלק ממחוז דרום הים האגאי ביוון. האי נמצא במרחק של 317 קילומטרים מנמל פיראוס וניתן להגיע אליו בנסיעה בת 11 שעות במעבורת מנמל זה. שטחו של האי 53 קמ"ר, ואורך חופיו 71 ק"מ. אוכלוסיית האי 8,500 נפשות, אך בעונת התיירות, בקיץ, גדלה האוכלוסייה ל-15,000. האי ידוע בטירת אבירי יוחנן הקדוש, טירה מימי הביניים שנבנתה על חורבות ביצורים ביזנטיים.
היסטוריה > בתקופה העתיקה

תוקידידס הדגיש את חשיבות המפרצים והנמלים בלרוס במהלך המלחמה הפלופונסית (431 לפנה"ס - 404 לפנה"ס) לרוס תמכה באתונה הדמוקרטית. לאחר סיום המלחמה נכבשה לרוס על ידי ספרטה, ולאחר מכן היה גורלה כשאר גורל איי הדודקאנס במהלך שלטון אלכסנדר הגדול ויורשיו, ובמהלך שלטון האימפריה הרומית והאימפריה הביזנטית
היסטוריה > ימי הביניים והתקופה העות'מאנית

במהלך שלטון האימפריה הביזנטית אוחד האי ליחידה מנהלית ביחד עם האי סאמוס. במאה ה-13 האי נכבש על ידי בני ג'נובה ולאחר מכן על ידי בני ונציה. בשנת 1309 נכבש האי על ידי ההוספיטלרים, שביצרו אותו והחזיקו בו כמאתיים שנה. בשנת 1505 הטילה האימפריה העות'מאנית מצור על האי, אך לא כבשה אותו. ב-1508 נעשה ניסיון נוסף לכבוש את האי, שכשל. לבסוף, ב-24 בדצמבר 1522 לאחר המצור על רודוס, בירת הדודקאנס, נחתם הסכם בין הסולטאן סולימאן המפואר ובין האבירים ההוספיטלרים, שהביא לסוף שלטון ההוספיטלרים בדודקאנס, ולרוס הפכה לחלק מהאימפריה העות'מאנית.
במהלך הכיבוש העות'מאני נהנתה לרוס, ביחד עם שאר איי הדודקאנס, מתקופה של אוטונומיה חלקית. מלחמת העצמאות היוונית ב-1821 הביאה לשחרור האי ולהפיכתו לבסיס חשוב לצבא היווני.
בהסכם לונדון, בשנת 1830 שקבע את גבולותיה של המדינה היוונית החדשה, נמסר לרוס בחזרה לטורקים.
היסטוריה > התקופה האיטלקית

ב-1912 במהלך מלחמת איטליה-טורקיה כבשו האיטלקים את הדודקאנס, וב-12 במאי 1912 נפלה לרוס לידיהם. התושבים היוונים של האיים הכריזו על עצמאות האיים, במטרה להתאחד עם יוון, אך עם פרוץ מלחמת העולם הראשונה הפכו האיים לבסיס חשוב, והפעילות לאיחוד עם יוון נכשלה.
בין 1916 ל-1918 שימש האי כבסיס ימי בריטי, שכן איטליה לחמה לצד מדינות ההסכמה ואפשרה לבריטים גישה לאיי הדודקאנס, במיוחד לצורך המבצעים בקרב גליפולי. בהסכם בין שר החוץ האיטלקי תומאסו טיטוני וראש ממשלת יוון אלפתריוס וניזלוס, משנת 1919 סוכם כי האי יהפוך לשטח יווני, ביחד עם שאר איי הדודקאנס פרט לרודוס. איטליה אמורה הייתה לקבל שטח בדרום מערב אנטוליה הכולל את העיר אנטליה. התבוסה היוונית במלחמת יוון–טורקיה, וייסודה של טורקיה המודרנית, הפך הסכם זה לבלתי ניתן ליישום. הסכם לוזאן הביא לסיפוחם הרשמי של איי הדודקאנס לאיטליה.
המשטר הפאשיסטי של בניטו מוסוליני שקם ב-1922 באיטליה, ניסה להביא לכפיית התרבות האיטלקית בדודקאנס, שרוב תושביו בני התרבות היוונית, ומיעוטם דוברים טורקית. בשנות ה-30 נבנתה באי עיירה לדוגמה, "פורטולאגו", שנקראה לאחר מכן בידי היוונים "לאקי".
במהלך 31 שנות השהות האיטלקית בלרוס, ניסו האיטלקים לבצר את האי ולבנותו, מכיוון שהמפרצים הטבעיים באי (שהגדול מביניהם, לאקי, הוא נמל המים העמוקים הטבעי הגדול בים התיכון), הופכים את האי לבסיס ימי אידיאלי. ביצורה של לרוס והפיכת לאקי לבסיס ימי הבטיחו לאיטלקים שליטה בשטח בעל חשיבות מכרעת בדרום הים האגאי. מוסוליני ראה באי חשיבות רבה, ואף בנה לעצמו אחוזה בעיירה פורטולגו.
היסטוריה > מלחמת העולם השנייה

מ-1940 לאחר הכרזת המלחמה של איטליה על בעלות הברית הופצצה לרוס על ידי מטוסי חיל האוויר הבריטי. ב-8 בספטמבר 1943, לאחר חתימת הסכם שביתת הנשק עם איטליה במלחמת העולם השנייה שהעביר למעשה את איטליה ממחנה מדינות הציר אל בעלות הברית, החליטו הבריטים לתגבר את הכוחות האיטלקים באיי הדודקאנס, על מנת למנוע נפילתם לידי הגרמנים. המבצע הבריטי שנועד לשמור על איי הדודקאנס מידי הכיבוש הגרמני, כונה "מערכת הדודקאנס". הבריטים חברו לאיטלקים שהחזיקו באי, וניסו למנוע את הגרמנים מלהשתלט עליו, על אף נחיתות אווירית, ימית, ומספרית ברורה. עם הגעת התגבורות הבריטיות החלו הגרמנים להפציץ את האי. לבסוף נכבש האי בידי כוחות גרמנים במבצע אווירי ואמפיבי שכונה "טייפון" בין 12 בנובמבר ל-16 בנובמבר 1943. על אף שהגרמנים גורשו מיוון עוד ב-1944 נותר האי, ועמו שאר איי הדודקאנס, תחת שלטון גרמני עד לסוף המלחמה במאי 1945. בזמן המלחמה התגורר באי יהודי יחיד ושמו דניאל רחמים. הגרמנים שלחו ספינה מיוחדת לאסוף אותו ולהובילו לאושוויץ, שם נספה.
היסטוריה > לאחר המלחמה

לאחר שהגרמנים עזבו את האי, הוחל באי שלטון צבאי בריטי. ב-7 במרץ 1948, ביחד עם איי הדודקאנס האחרים, אוחד לרוס עם יוון, לאחר כ-700 שנים בהן נותק ממנה. הדודקאנס הפך למחוז משנה במחוז דרום הים האגאי של יוון, ובמהלך השנים שלאחר המלחמה שימש לצורכי הממשלה היוונית. בין היתר שימש האי כמקום הגליה לגולים פוליטיים במהלך המשטר הצבאי ביוון, ומבני הצבא האיטלקים שנותרו על האי שימשו כבית כלא לאסירים פוליטיים.
תחבורה

ללרוס יש שדה תעופה ליד פרתני, המחבר את האי בטיסות ישירות לאתונה. ישנם גם קשרי מעבורת אל פיראוס ואל שאר איי הדודקאנס. בקיץ פועל שירות הקטאמרן הדודקאנסי המחבר את לרוס עם רוב האיים הדודקאנסיים האחרים.
הערות שוליים

↑  יפעת גדות, מדליקי המשואות - מאין הגיעו עד הלום, באתר News1 מחלקה ראשונה, 18 באפריל 2004
| דגל יוון האיים הדודקאנסיים |
| --- | --- | --- |
| 12 האיים העיקריים | אסטיפליה • טילוס • לרוס • ניסירוס • סימי • פטמוס • קאסוס • קוס • קלימנוס • קסטלוריזו • קרפאתוס • רודוס |  |
| איים נוספים בעלי חשיבות | אגתוניסי • אלימיה • ארקי • זפורס • חאלקי • טלנדוס • כמילי • ליפסי • סירנה • פסרימוס • פרמקוניסי |  |
| היסטוריה | מערכת הדודקאנס במלחמת העולם השנייה |  |
| --- | --- |
בקרת זהויות :  NLI: 987007534687905171  GND: 4035424-6  LCCN: n2014075942  NLG: 7720  VIAF: 238344992   WorldCat (עם VIAF): 238344992
סלמה בלייר

| --- | --- |

 לידה:  23 ביוני 1972 (בת 52) סאות'פילד, מישיגן, ארצות הברית 
 שם לידה:  Selma Blair Beitner 
 מדינה:  ארצות הברית 
 תקופת הפעילות:  מ-1990 
 מקום לימודים:  אוניברסיטת מישיגן  Cranbrook Educational Community  Cranbrook Schools  קולג' קאלאמזו  אוניברסיטת ניו יורק  Hillel Day School 
 בן או בת זוג:  אהמט זאפה (2004–2006) 
 פרסים והוקרה:  100 נשים (BBC) (2022) 
 פרופיל ב-IMDb
 
סלמה בלייר בייטנר (באנגלית: Selma Blair Beitner; ב-23 ביוני 1972) היא שחקנית קולנוע וסופרת יהודייה-אמריקאית. בלייר מוכרת בזכות תפקידיה בסרטים "משחקי פיתוי" (1999), "לא רק בלונדינית", (2001) "הכי מתוק שיש" (2002) "הלבוי" (2004), "הלבוי 2: צבא הזהב" (2008), "אחרי ש..." (2019) ו"אחרי שהתנגשנו" (2020).
ביוגרפיה

בלייר נולדה ב-23 ביוני 1972 בסאות'פילד (אנ'), מישיגן. היא הצעירה מבין ארבע בנותיהם של השופטת מולי אן (לבית קוק) ואליוט אי. בייטנר. אביה היה עורך דין, פעיל במפלגה הדמוקרטית של ארצות הברית, ובורר בדיני עבודה עד מותו ב-2012 בגיל 82. הוריה התגרשו כשבלייר הייתה בת 23; לאחר מכן שינתה את שם המשפחה שלה באופן חוקי. יש לה שלוש אחיות גדולות יותר, קתרין, אליזבת ומארי בייטנר.
אביה וסבה מצד אמה היו ממשפחות יהודיות, בעוד שסבתה מצד אמה, הייתה אנגליקנית ממוצא סקוטי. בלייר התגיירה רשמית בילדותה, וגדלה עם חינוך יהודי; שמה העברי הוא בת-שבע. בלייר למד בבית הספר הלל (אנ'), בית הספר יסודי-יהודי בפארמינגטון הילס (אנ'), מישיגן ולאחר מכן למדה בבית הספר קראנברוק (אנ'), בית ספר תיכון ומכינה קדם אקדמית בבלומפילד הילס (אנ'), מישיגן.
בלייר למדה תחילה במכללת קלמזו (אנ'), ובשנת הלימודים הראשונה שלה (1990–1991) למדה צילום ושיחקה במחזה "התיאטרון הקטן של האווז הירוק". בגיל 20 היא עברה לניו יורק, למדה באוניברסיטת ניו יורק (NYU), כמו גם לקחה שיעורי משחק בסטודיו של סטלה אדלר. מאוחר יותר, היא חזרה למישיגן כדי לסיים את לימודיה בהצטיינות באוניברסיטת מישיגן ב-1994 עם התמחות משולשת בצילום, פסיכולוגיה ואנגלית. לאחר מכן חזרה שוב לניו יורק כדי להמשיך בקריירת משחק.
קריירה

לאחר שלמדה בבית ספר למשחק על שם סטלה אדלר הופיעה בלייר בסרטה הראשון ב-1997 "בפנים ובחוץ".
פריצתה של בלייר התרחשה בשנת 1999, בסרט הדרמה הרומנטי "משחקי פיתוי". בסרט גילמה בלייר את ססיל קאלדוול, נערה נאיבית ובתולית שנופלת קורבן למזימה של שני אחים חורגים, קתרין וסבסטיאן, מהמעמד הגבוה ממנהטן. על סצנת הנשיקה שלה עם שרה מישל גלר קיבלה בלייר פרס בטקס של MTV בקטגוריית הנשיקה הטובה ביותר. על תפקידה בסרט הייתה מועמדת באותו טקס לפרס בקטגוריית תפקיד הפריצה הטוב ביותר.
בשנת 2001 שיחקה בלייר בסרט הקומדיה "לא רק בלונדינית", שבה גילמה את ויוויאן קנזינגטון, ארוסתו של וורנר האנטיגטון, בן זוגה לשעבר של אל וודס (גולמה על ידי ריס ויתרספון). בשנת 2002 כיכבה בסרט הקומדיה הרומנטית "הכי מתוק שיש" לצד קמרון דיאז.
ב-2003 גילמה בסרט הקומדיה "קטע של בנים" את קרן קופר, בחורה בעלת לוח זמנים לחוץ שמאורסת לפול קולמן (גולם על ידי ג'ייסון לי). בנוסף הופיעה בתפקיד אורח בפרק העשירי בעונה התשיעית של הסדרה "חברים".
בשנת 2012 התארחה בשני פרקים בסדרה הקומית "טיפול אונליין" ברשת שואוטיים בכיכובה של ליסה קודרו.
בשנים 2012–2014 שיחקה בסיטקום "סדנה לעצבים" לצד צ'ארלי שין.
בשנת 2022 השתתפה בעונה ה־31 של תוכנית המציאות האמריקאית "רוקדים עם כוכבים" ופרשה בתוכנית החמישית עקב טרשת נפוצה בה אובחנה בשנת 2018.
בפברואר 2025, פורסם כי בלייר תככב בתפקיד הראשי בסרט המתח העל-טבעי "Silent", שיבוים על ידי האחים דורון ויואב פז, הידועים בעבודותיהם על הסרטים "ג'רוזלם" ו"הגולם". בלייר תגלם את סקיילר, מעצבת סאונד שנשכרת באופן אנונימי ליצירת פסקול עבור סרט אילם נדיר. ככל שסקיילר מתעמקת בעבודתה, היא הופכת אובססיבית לתוכן הסרט, ומבלי להבין זאת, נשאבת לטקס אפל שמשחרר רוע קדום המאיים עליה ועל בתה הצעירה. האחים פז הצהירו כי הם שמחים לשתף פעולה עם בלייר, מכיוון שהם מאמינים שאימה מוצלחת מבוססת על דמויות בנויות היטב, וכי האיכויות שלה יעמיקו את הפחד והמתח בסרט.
חיים אישיים

בשנת 2004 התחתנה בלייר עם המוזיקאי האמריקאי, אהמט זאפה (בנו של פרנק זאפה), אולם שנתיים לאחר מכן התגרש הזוג.
בין 2010–2012 הייתה בזוגיות עם מעצב האופנה ג'ייסון בלייק, כאשר ביולי 2011 נולד להם בן בכור.
באוקטובר 2018 חשפה בלייר כי היא אובחנה כחולה בטרשת נפוצה כחודשיים לפני כן.
בין 2015 ל־2022 הייתה בזוגיות עם רונלד קרלסון. ב-2022 הוציאה צו הרחקה נגדו מכיוון שתקף אותה באלימות והשאיר אותה מחוסרת הכרה מיד לאחר שקיבלה טיפולים נגד הטרשת הנפוצה ממנה היא סובלת.
ספרה

ב-17 במאי 2022 פורסם ספר הזיכרונות שלה "Mean Baby: A Memoir of Growing Up", בו פירטה את שלבי גילוי המחלה וההתלבטויות המקצועיות שנילוו לכך.